laion/Wikipedia-Exotic huggingface dataset:
Kaltsiumhüdroksiid

Kaltsiumhüdroksiid ehk kustutatud lubi (keemilise valemiga Ca(OH)2) on keemiline aine, mis koosneb kaltsiumi katioonist (Ca2+) ja hüdroksiidioonidest (OH–). See on värvitu kristalne aine või valge pulber, mis tekib kaltsiumoksiidi (mida nimetatakse lubjaks või kustutamata lubjaks) kustutamisel veega. Seda võib saada ka segades lahustava kaltsiumi soola (nt kaltsiumkloriidi) ja lahustava aluse (nt naatriumhüdroksiidi) vesilahuseid. Traditsiooniline kaltsiumhüdroksiidi nimetus on kustutatud lubi. Kuumutades laguneb kaltsiumhüdroksiid kaltsiumoksiidiks ja veeks. Kaltsiumhüdroksiidi vesilahus, mida kutsutakse lubjaveeks, on keskmise tugevusega alus, mis reageerib ägedalt hapetega ja korrodeerib vee juuresolekul mitmeid metalle. Suspensiooni peentest kaltsiumhüdroksiidi osakestest kutsutakse lubjapiimaks, seda kasutatakse laialdaselt keemiatööstuses ja ehituses. Tänu oma tugevatele aluselistele omadustele kasutatakse kaltsiumhüdroksiidil muuhulgas: koostisosana lubjapiimas, mördis ja krohvis leelisena, mida kasutatakse seebikivi asendajana seebikivivabades juuksepehmendajates reaktiivina akvaariumis, lisamaks vette kaltsiumi seda tarbivatele vetikatele, tigudele, ussidele ja korallidele (tihti nimetatakse Kalkwasseri seguks) parkimistööstuses lisahappe neutraliseerimiseks naftarafineerimistööstuses õlilisandite tootmiseks (alküülsalitsüül-, sulfaat-, fenüül-) keemiatööstuses kaltsiumstearaadi tootmisel toiduainetööstuses vee töötlemiseks (alkoholi ja karastusjookide jaoks) põlis-ameeriklaste toiduvalmistamises maisi maitsvamaks ja kergemini seeditavaks muutmiseks täidisena naftakeemiatööstuses tahkete õlide valmistamiseks piduriklotside tootmisel eboniidi tootmisel kuivade segude tootmisel värvimiseks ja kaunistamiseks pestitsiidide tootmisel Polikari-nimelises tõrjeaines, mis kaitseb puu- ja juurvilju (seentest põhjustatud) kõdunemise vastu ladustamise ajal Kaitsmata kokkupuude Ca(OH)2-ga võib põhjustada tõsist nahaärritust, keemilisi põletusi, pimedaksjäämist, kopsukahjustusi või lööbeid. [1]"MSDS Calcium hydroxide" (PDF). Archived from the original (PDF) on 25 March 2012. Retrieved 21 June 2011. Lubjapiim Lubjavesi
Valgevene järved

Valgevene järved on osaliselt või täielikult Valgevene territooriumil asetsevad järved. Nende arv on ligikaudu 10 800. Suurem osa järvedest asub riigi põhjaosas, Nemunase ja Daugava jõgikonnas, etnograafilises piirkonnas, mida selle järverohkuse tõttu nimetatakse Paazierje. Sealsed järved on tekkelt uuemad. Riigi lõunaosas asuvad vanemad ja madalamad järved, ka on neid seal vähem. Järvede kogupindala on ligi 2000 km², kogumaht 6-7 km³. Järvede poolest rikkaim on Viciebski oblast, kus asub 85 % Valgevene järvedest. Järverikkaimad rajoonid on (järvede all oleva osa põhjal järjestatuna) Brasłaŭ rajoon, Čašniki rajoon, Lepieli rajoon, Rasony rajoon ja Miadziełi rajoon. Kõige vähem on järvi Mahiloŭ oblastis. Järvedest suurim on Narači järv, sellele järgnevad Asvieja järv, Čyrvonaje järv, Łukomli järv ja Dryviaty järv. Järvedest pikim on Sialava, teisel kohal on Sviri järv. Järvedest kõige laiem on Narači järv. Kõige sügavam järv Valgevene territooriumil on Doŭhaje järv, teisel kohal on Läti piiril asuv Riča järv. Bałduki järv Jodzi järv Narači järv Sviciaźi järv Palik Блакітная кніга Беларусі: энцыкл. / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. ISBN 5-85700-133-1.. С. 13. http://samlib.ru/i/iwanowsmolenskij_w_g/viivo20021-1.shtml  Valgevene järved – pildid, videod ja helifailid Wikimedia Commonsis Valgevene kalapüügiportaal; järved (vene keeles)
Donald Bisset

Donald Harold G. Bisset (30. august 1910 Brentford, Middlesex – 10. august 1995 London) oli Suurbritannia näitleja ning lastekirjanik. Oma raamatuid illustreeris ta sageli ise. "Murder in the Cathedral" (1951) "The Brain Machine" (1955) "Little Red Monkey" (1955) "Up the Creek" (1958) "Broth of a Boy" (1959) "Friends and Neighbours" (1959) "The Battle of the Sexes" (1959) "A Touch of Larceny" (1959) "Hide and Seek" (1964) "Two a Penny" (1968) "Nearest and Dearest" (1972) "For the Love of Ada" (1972) "Warlords of Atlantis" (1978) "Ragtime" (1981) "Anytime Stories" (1954) "Some Time Stories" (1957) "Next Time Stories" (1959; eesti keeles "Järgmise korra lood", tõlkinud Evi Vanem ja Kirsti Ruul, Tallinn: Tiritamm, 2001) "This Time Stories" (1961) "Another Time Stories" (1963) "Little Bear's Pony" (1966) "Hullo Lucy" (1967; 1969 pealkirjaga "Hello Lucy") "Talks With a Tiger" (1967; eesti keeles raamatus "Kõnelused tiigriga ja teisi jutte", tõlkinud Evi Vanem, Tallinn: Eesti Raamat, 1979; eraldi raamatuna "Kõnelused tiigriga" Tallinn: Tiritamm, 2000) "Kangaroo Tennis" (1968) "Benjie the Circus Dog" (1969) "Nothing" (1969) "Upside Down Land" (1969) "Time and Again Stories" (valik lugusid raamatutest "Some Time Stories" ja "This Time Stories", 1970; eesti keeles "Mitmekorra lood", tõlkinud Evi Vanem ja Kirsti Ruul, Tallinn: Tiritamm, 2001) "Barcha the Tiger" (1971) "Tiger Wants More" (1971) "Yak and the Painted Cave" (1971) "Yak and the Sea Shell" (1971) "Yak and the Buried Treasure" (1972) "Yak and the Ice Cream" (1972) "Father Tingtang's Journey" (1973) "Jenny Hopalong" (1973) "Yak Goes Home" (1973) "The Adventures of Mandy Duck" (1974) "The Happy Horse" (1974) "Hazy Mountain" (1975) "'Oh Dear', said Tiger" (1975) "Paws with Numbers" (koos Michael Morrisega, 1976) "Paws with Shapes" (1976) "The Lost Birthday" (1976) "Journey to the Jungle" (1977) "The Story of Smokey Horse" (1977) "This is Ridiculous" (1977) "The Adventures of Yak" (1978) "What Time Is It, When it Isn't?" (1980) "Johnny Here and There" (1981) "The Hedgehog Who Rolled Uphill" (1982) "The Joyous Adventures of Snakey Boo" (1982) "Sleep Tight, Snakey Boo" (1985) "Upside Down Stories" (koos Alison Claire Darke'ga, 1987) "Just a Moment!" (1988) "Please Yourself" (1991) Donald Bisset andmekogus IMDb (inglise) Donald Bisset
Psühhedeelikum

Psühhedeelikum on psühhoaktiivne aine, mille peamine toime on tunnetuse ja taju muutumine. Tuntuimad psühhedeelikumid on LSD, psilotsübiin, meskaliin ja dimetüültrüptamiin. Enamik psühhedeelikume on serotoniini retseptorite agonistid ning kuulub keemiliselt lüsergamiidide, trüptamiinide või fenetüülamiinide klassi. Sünteesitud ja inimestel katsetatud on sadu psühhedeelse toimega aineid. Psühhedeelikumi toime sõltub lisaks konkreetsele tarvitatud ainele ja selle doosile tugevalt ka tarvitaja eelhäälestusest ja tarvitamise olukorrast. Toime kestus varieerub sõltuvalt ainest, doosist ja manustamisviisist mõnest minutist kuni mitme ööpäevani. Psühhedeelikumi toimel värvide ja helide taju enamasti intensiivistub, esineb sünesteesiat. Ilmneda võivad illusioonid ja nägemused (näiteks geomeetrilised mustrid või fantastilised olendid), välispõhjuseta kehalised tundmused (paresteesiad), muutub aja-, ruumi- ja enesetaju. Tajumuutustega võivad kaasneda tugevad positiivsed või negatiivsed emotsioonid, eufooria ja müstilised kogemused või hirm, paanika ja paranoia. Lühimälu, kehaline koordinatsioon, keskendumisvõime ja enesekontroll psühhedeelikumi toime ajal tavaliselt halvenevad, kuid need nähud mööduvad koos aine toimega. Psühhedeelikumi toimel saadud intensiivsed kogemused võivad omandada tarvitaja jaoks eksistentsiaalse, religioosse või müstilise tähenduse. Psühhedeelikumide tarvitamine ei põhjusta kehalist sõltuvust, psüühiliste funktsioonide kestvat kahjustust ega võõrutusnähtusid. Ajutiselt muutunud taju ja mõttetegevuse ning halvenenud kehalise koordinatsiooni tõttu võib psühhedeelikumide tarvitamine ebaturvalises keskkonnas õnnetusi põhjustada. Võimalikud on ainele spetsiifilised füüsilised kõrvaltoimed (nt iiveldus ja oksendamine, vererõhu ja pulsisageduse tõus või langus) ja koostoimed teiste ravimitega. Vastava soodumusega inimestel võib psühhedeelikumide tarvitamine mõnikord põhjustada psühhoosi, seega soovitatakse psühhedeelikumide tarvitamisest hoiduda inimestel, kellel on või on olnud psühhootilisi häireid. Populatsiooniuuringutes on leitud, et psühhedeelikumide tarvitamine ei suurenda vaimsete häirete riski. Mitmeid loodusliku päritoluga psühhedeelikume kasutatakse rahvameditsiinis ravimitena ja usundites sakramentidena. Paljude psühhedeelikumide tarvitamine on tänapäeval enamikus riikides ja ka Eestis keelatud. Psühhedeelikumide tarvitamise mõjude ja nende meditsiinilise kasutuse võimaluste teaduslik uurimine on viimasel aastakümnel oluliselt elavnenud. psühhotroopne aine sõltuvusaine Krebs TS, Johansen P-Ø (2013) Psychedelics and Mental Health: A Population Study. PLoS ONE 8(8): e63972. doi:10.1371/journal.pone.0063972 Sessa, Ben (2012). The Psychedelic Renaissance: Reassessing the Role of Psychedelic Drugs in 21st Century Psychiatry and Society. London, Muswell Hill Press.
Stencibility

Stencibility on 2010. aastal Tartust alguse saanud Eesti igakevadine tänavakunstifestival, mis toimub samal ajal ka teistes asulates. Festivali nimi viitab stencil-tehnikale. Stencibility eestvedaja on kunstnik Sirla. Festivali raames tutvustatakse, propageeritakse ja luuakse uut tänavakunsti, toimuvad giidituurid ning antakse välja tänavakunsti kaarte. 2015. aastal toimus Stencibility Tartus, Rakveres ja Pukas. Teos 2011. aastast Võru tänaval, autor Multistab Teos 2013. aastast Senffi trepide ääres, autorid Okeiko ja Hypnobooster 2015. aastal loodud teos "Seeing isn't always believing" Pargi tänaval, autor Izak One 2015. aasta konkursil osalenud "Minu esimene sein" teos Õnne tänaval. Autor: Above (juhendaja Sänk). Koduleht Jaak Eelmets "Rakveres keskraamatukogu seinal ilutseb tammine rüütel" ERR, 30. aprill 2015 Kristel Härma "Festival Stencibility: kvaliteetne tänavakunst võib kaunistada ka väikelinnu" ERR, 21. aprill 2015 "Täna startis tänavakunstifestival Stencibility" ERR, 21. aprill 2015 Rutt Ernits "Tänavakunstifestival Stencibility toimub korraga kolmes linnas" ERR, 10. aprill 2015
Viiding

Viiding on eesti perekonnanimi. Bernhard Viiding, ajakirjanik, publitsist, prosaist ja luuletaja Elo Viiding, eesti luuletaja Herbert Viiding, eesti geoloog Ine Viiding, eesti kirjanik ja kirjanduskriitik Juhan Viiding, eesti luuletaja ja näitleja Linda Viiding, eesti tõlkija ja literaat Paul Viiding, eesti kirjanik, kriitik ja tõlkija ...
Varssavi kardinal Stefan Wyszyński ülikool

Varssavi kardinal Stefan Wyszyński ülikool (poola Uniwersytet Kardynała Stefana Wyszyńskiego w Warszawie) on 1999. aastal asutatud riiklik ülikool Varssavis. Ülikool on nimetatud Rooma-Katoliku Kiriku piiskopi Stefan Wyszyński (1901–1981) auks. Ülikoolis õpib 19 000 üliõpilast. Ametlik veebileht
Ameerika Ühendriikide presidendivalimised

Ameerika Ühendriikide presidendivalmised on valimised, mida on Ameerika Ühendriikides korraldatud 1789. aastast. 1789. aasta valimistel osales ainult 10 osariiki. New Yorgi seaduslik kogu ei valinud valijamehi ning Põhja-Carolina ning Rhode Island polnud veel konstitutsiooni ratifitseerinud. 1800. aastal said Thomas Jefferson ja Aaron Burr valimistel võrdse tulemuse. Presidendi valis Esindajatekoda. Hääletati osariikide kaupa. 10 häält sai Jefferson, 4 Burr ja 2 häält ei arvestatud. Kuna 1824. aasta valimistel ei saanud ükski kandidaat enamust, valis Esindajatekoda presidendi esimese kolme kandidaadi hulgast. Osariikide kaupa sai Adams 13 häält, Jackson 7 häält ja Crawford 4. 1831. aastal oli Vabamüürlastevastane Partei oli esimene partei, mis valis presidendi- ja asepresidendikandidaadi (26. septembril 1831). 1836 ei saanud Richard Johnson valimistel häälteenamust ning Senat valis ta häältega 33:14 Francis Grangeri vastu. President William Harrison suri 4. aprillil 1841 ja asepresident John Tyler sai tema järglaseks 6. aprillil. President Zachary Taylor suri 9. juulil 1850 ja asepresident Millard Fillmore sai tema järglaseks 10. juulil. President Lincoln suri 15. aprillil 1865 ja Johnson sai tema järglaseks samal päeval. Presidential Election Process, U.S. Government Services and Information
Würffel

Würffel on Eesti elektro-popansambel. Paari aasta jooksul vaikselt oma teed otsides popi ja elektroonika piirimaile jõudnud kuldse kolmiku loomemootoriks ja tempo dikteerijaks on multitalendist trummar Kaspar Kalluste, klahvidele vajutab Tarvi Kull ning solistina särab Rosanna Lints. Varem oli bändi solist Marvi Vallaste, kes lahkus bändist 2014. aasta kevadel. 2014. aasta juunis avaldas bänd oma debüüt-EP "Overnight". Samuti on trio välja andnud kaheksa singlit: "Overnight", "Coffee", "Shake It Out", "We Can Go", "Should I Run", "Dance, Dance", "Burdened Sky" ja "I'm Facing North". Kõiki neid lugusid on mängitud Eesti raadiojaamades ja terves Baltikumis. Lugu "Coffee" saavutas Leedu raadio FM99 edetabelis esikoha. Würffel oli Eesti Muusikaauhinnad 2016 galal nomineeritud kahes kategoorias: aasta popalbum ja aasta debüütalbum. Würffeli debüütalbum “Beats & Bubbles” ilmus 18. märtsil 2015 ning teine stuudioalbum "I'm Facing North" ilmus 1. aprillil 2016. "I'm Facing North" nimelise singliga esineti ka Eesti Laul 2016 võistlusel, kus saavutati esimeses poolfinaalis 6. koht. Tallinn Music Week (23.03.2016). "TMW päeva artist on Würffel". Postimees. Vaadatud 08.02.2017. Kerttu Kaldoja (17.06.2014). "Marvi Vallaste ja Würffel lõpetavad koostöö - bänd avaldas Rosanna Lintsiga uue singli "Shake It Out"". Menu. Vaadatud 08.02.2017. "Eesti Muusikaauhinnad 2016 nominendid on selgunud". EMA. 13.01.2016. Originaali arhiivikoopia seisuga 11.02.2017. Vaadatud 08.02.2017. Würffeli koduleht Würffeli ametlik Facebooki leht Würffeli SoundCloud Würffeli YouTube'i kanal
Władysław Bartoszewski

Władysław Bartoszewski (eesnimena kasutatud ka Władisław; 19. veebruar 1922 Varssavi – 24. aprill 2015 Varssavi) oli poola ajaloolane, ajakirjanik ja poliitik. Aastal 1995 ja 2000–2001 oli ta Poola välisminister. 9. mail 2002 anti talle Maarjamaa Risti I klassi teenetemärk, tunnustades tema tööd Poola välisministrina ja Eesti toetamisel NATOga liitumisel. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 27.04.2015)
Looduskaitsekuu

Looduskaitsekuu on Eestis tähistatav temaatiline kuu, millega tutvustatakse ja propageeritakse looduskaitset. See algab mai teisel pühapäeval ehk emadepäeval ja lõpeb 5. juunil ehk ülemaailmsel keskkonnapäeval. Looduskaitsekuud hakati pidama 1980. aastast. Enne seda tähistati 1958. aastast Eestis looduskaitsepäeva. Alates 1989. aastast on saanud traditsiooniks, et looduskaitsekuu avaüritusel antakse üle Eerik Kumari looduskaitsepreemia ning 2010. aastast koos sellega ka looduskaitse kuldmärk. Teemad: ... 1996 – Vee- ja vee-elustiku kaitse 1997 – Eesti metsade kaitse 1998 – Looduskaitse linnades ja asulates 1999 – Jäätmehooldus ja loodushoid 2000 – Eesti märgalad ja nende kaitse 2001 – Eesti poollooduslikud kooslused ja nende kaitse 2002 – Laps ja loodus 2003 – Tunne kodumaa loodust 2004 – Liikide kaitse Eestis 2005 – Natura 2000 – ühised võimalused loodusele ja inimesele 2006 – Randade ja kallaste kaitse 2007 – Puud rahva meeles ja keeles 2008 – Looduse eluring 2009 – Elurikkus on elujõud 2010 – 100 aastat looduskaitset Eestis 2011 – Loodus on lähedal 2012 – Jõed ja allikad – elu voolavad lätted 2013 – Pärand täis elu 2014 – Mere ja ranniku kaitse 2015 – Eesti maastikud 2016 – Eesti loodus ‒ oma või võõras? 2017 – Eestilt Euroopale, Euroopalt Eestile 2018 – Terve Eesti 2019 – Igaühe loodushoid 2020 – Hoia, mida armastad! 2021 – Looduskultuur ühendab 2022 – Püsiv ja muutuv Eesti loodus "Looduskaitsekuu". Keskkonnaameti koduleht. Vaadatud 04.05.2022. Looduskaitsekuust Keskkonnaameti kodulehel
Ukraina Kultuurikeskus

MTÜ Ukraina Kultuurikeskus on 2002. aastal asutatud mittetulundusühing, mis on seadnud oma eesmärgiks Ukraina kultuuri edendamise ja säilitamise Eestis. Ukraina Kultuurikeskuse juhataja on Anatoli Ljutjuk.  Keskus asub aadressil Laboratooriumi tänav 22. Keskus pakub kohta, kus kohalikud ukrainlased saavad säilitada oma keelt, kultuuri ja traditsioone. Samas võimaldab keskus ka eestlastel ja teistest rahvustest inimestel õppida tundma ukraina eluviisi. Ukraina Kultuurikeskus ei ole seotud ühegi konfessiooniga ning on avatud kõikidele inimestele. Põhikirjalise eesmärgi täitmiseks on Ukraina Kultuurikeskus oma asukohas loonud kloostrikunstide kooli, raamatukogu ja muuseumi. Traditsioonilise ukraina käsitöö, kunsti ja rahvamuusika esitlemiseks korraldatakse näitusi ja kontserte. Ukraina Kultuurikeskus kogub talveriideid, jalanõusid, talvevarustust ja rahalisi annetusi Ida-Ukraina sõjategevuses kannatada ja haavata saanud ukrainlastele. Eesti-Ukraina Kultuuriselts "Kolos" Ukraina Kultuurikeskus (vaadatud 27.04.2015) Talveriided ja varustus abivajajatele Ukrainas (vaadatud 27.04.2015) Ukraina konfliktis haavatute abistamine (vaadatud 27.04.2015) Ora Et Labora - Ukraina Kultuurikeskuse veebisait
Lüderitz

Lüderitz on linn Namiibias Karasi ringkonnas. Asub Atlandi ookeani rannikul. Asutatud 1883. aastal, kui Heinrich Vogelsang ostis Adolf Lüderitzi jaoks namade pealikult maad ja rajas sinna kaubandustugipunkti. 1909. aastal avastati linna lähedalt teemandileiukoht. Namibia 2011 Population and Housing Census Preliminery Results
Bojnice

Bojnice (saksa keeles Weinitz, ungari keeles Bajmóc) on linn Slovakkia keskosas Trenčíni maakonnas. Linn asub Nitra jõe paremal kaldal, nelja kilomeetri kaugusel Prievidza linnast. Linnaõigused 1966. aastast. Linnas asub Bojnice loss ja Slovakkia neljast loomaaiast vanim Bojnice loomaaed (asutatud 1955). "Koduleht". Originaali arhiivikoopia seisuga 1. aprill 2015. Vaadatud 27. aprillil 2015. Koduleht
Włodzimierz Cimoszewicz

Włodzimierz Cimoszewicz (sündinud 13. septembril 1950 Varssavis) on Poola poliitik. Ta oli 1996–1997 Poola peaminister ja 2001–2005 Poola välisminister. 18. märtsil 2002 anti talle Valgetähe I klassi teenetemärk, tunnustades tema tööd Poola välisministrina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 27.04.2015)
Beats & Bubbles

"Beats & Bubbles" on elektro-popi ansambli Würffel debüütalbum, mis ilmus 18. märtsil 2015. Albumi produtseeris produktsiooniduo Vaakum (Kaspar Kalluste ja Tarvi Kull). Albumil on 13 lugu, mille autorid on Kaspar Kalluste ja Tarvi Kull. Üheksa loo sõnade autor on Rosanna Lints, neljale loole on sõnad kirjutanud Taavi Paomets. Albumilt pärinevad singlid "Coffee", "Shake It Out", "We Can Go" ja "Should I Run". Album on salvestatud Vaakumi stuudios Tallinnas (2014–2015). Rosanna Lints – soolo- ja taustalaul Tarvi Kull – süntesaatorid, taustalaul (lugudel 2,9) Kaspar Kalluste – trummid, süntesaatorid, taustalaul (v.a 3,4) Würffeli koduleht Würffeli ametlik Facebooki leht Würffeli SoundCloud Würffeli YouTube'i kanal
Marian Zyndram-Kościałkowski

Marian Zyndram-Kościałkowski (eesnimena kasutatud ka Marjan; 16. märts 1892 Pandėlys – 12. aprill 1946 Surrey krahvkond) oli Poola poliitik. Ta oli 1935-1936 Poola peaminister. 1935 anti talle Kotkaristi I klassi teenetemärk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 27.04.2015)
Adolf Traks

Adolf Traks (sündinud 15. aprillil 1933 Tallinnas) on eesti teatrilavastaja, pedagoog ja stsenarist. Ta on lõpetanud Eesti NSV Riikliku Filharmoonia estraadistuudio (1960) ja ETÜ Lavakunstistuudio näitleja erialal (1965). Aastatel 1955–1963 ja 1970–1977 töötas ta Riiklikus Filharmoonias sõnakunstnik-konferansjeena. Ta esines publitsistliku estraadi stiilis. Aastal 1955 alustas ta tegevust folkpantomiimi žanris. Ta oli Eesti esimese süstemaatiliselt tegutseva stuudio Pantomiim rajaja ja rahvateatri Noorus kunstiline juht (1963–1970). 1977–1988 oli stuudioteatri Tallinna Pantomiim lavastaja, pedagoog, stsenarist; psühholoogilise teatrisuuna järgija. Rakendas oma stuudios väljatöötatud stiili. Ta on tutvustanud Tallinna Pantomiimi meetodi toimimisviisi väljaspool Eestit, lavastanud pantomiimižanris üle 20 lavastuse. 1992–1995 stuudioteatri NB kunstiline juht, 1995. aastast vabakutseline. Stuudios Pantomiim (1963–1970) "Vaikne tund" – miniatuurid "Imedeta imed" – kaheosaline etendus "Koos ajaga muutub inimene" – kaheosaline etendus "Inimene ja aeg" – kaheosaline etendus "Homo Sapiens" – kaheosaline etendus [1–2] Stuudioteatris Tallinna Pantomiim (1977–1988) "Kontrastid" – miniatuurid "Legend armastusest" – draama 3 pildis "Antiinimene" – tragikomöödia 3 pildis "Hingekell" – tragöödia 3 pildis "Eksinu" – draama 3 pildis "Hingetaud" – draama 3 pildis "Confliktus" – draama 4 pildis [1–2] Pantomiim (stuudio) Eesti Teatri- ja Muusikamuuseum (kavalehed, afišid, fotod, meediakajastus)
Bojnice loomaaed

Bojnice loomaaed on 1955. aastal Slovakkias Bojnices asutatud loomaaed. See on Slovakkia neljast loomaaiast vanim. Loomaaed võtab enda alla umbes 42 hektarit maad.
Anton Ažbe

Anton Ažbe (30. mai 1862 – 6. august 1905) oli sloveeni maalikunstnik ja kunstiõpetaja. Anton Ažbe alustas kunstiõpinguid Ljubljanas Janež Wolfi juures. Aastal 1882 siirdus ta Wolfi eestkostel Viini Kunstiakadeemiasse, kus õppis kaks aastat. Aastal 1884 asus õppima Müncheni kunstiakadeemias, kus tema juhendajad olid Gabriel von Hackl ja Ludwig von Löfftz. Aastal 1891, olles vaid 30-aastane, asutas Münchenis kunstikooli (Anton Ažbe kunstikool). Tema õpilaste seas olid muuhulgas hilisemad tuntud kunstnikud Rihard Jakopič, Vassili Kandinsky, Kuzma Petrov-Vodkin, Alexej von Jawlensky, Nadežda Petrović jt. Eestlastest õppis ja täiendas end seal Ado Vabbe, Anton Starkopf, Alfred Hirv, Kristjan Raud jpt. Autoportree (1886)
Poeg

Poeg on poiss või mees oma ema ja isa suhtes. Ajaloos on paljudes ühiskondades (mõnes tänapäevalgi) poegi rohkem väärtustatud kui tütreid, sest nad on füüsiliselt tugevamad. Patrilineaarses ehk meesliini pidi pärandiõigusega ühiskondades on vanemate vara pärimisel poegadel eesõigus. Tihti on kõige suuremad õigused vanimal pojal. Hiinas on poegade eelistamine kombinatsioonis ühe lapse poliitikaga ametlikus sünnistatistikas tulemuseks andnud meessoost järglaste märkimisväärse ülekaalu naissoost järglaste suhtes.
Tarzan of the Apes

"Tarzan of the Apes" on Edgar Rice Burroughsi romaan, esimene Tarzani lugude sarjas. See avaldati esmalt ajakirjas All-Story Magazine 1912. aasta oktoobris ning raamatuna 1914. aastal. Eesti keeles ilmus romaan 1923. aastal Linda Luiga tõlkes pealkirjaga "Ahwide kaswandik" ja 1991. aastal Ralf Tomingu tõlkes pealkirjaga "Tarzan". Romaani põhjal on tehtud palju filme, sealhulgas Disney animafilm "Tarzan".
Anton Ažbe kunstikool

Anton Ažbe kunstikool oli kunstikool Münchenis, mille asutas 1891. aastal sloveeni maalikunstnik Anton Ažbe oma noorte serbia ja sloveeni sõprade-kolleegide ärgitusel. Ažbe oli kuni surmani 1905. aastal kooli ainus õpetaja, väljaarvatud aastatel 1898–1901, kui õpetajaks oli ka tema endine õpilane, vene maalikunstnik Igor Grabar. Aastate jooksul õppis koolis üle 150 õpilase kõikjalt Kesk- ja Ida-Euroopast. See oli tollal üks väheseid koole, kus õppis ka naisi. Rihard Jakopič Ludvík Kuba Ivan Grohar Igor Grabar Alexej von Jawlensky Dmitri Kardovski Marianne von Werefkin Matija Jama Vassili Kandinsky Beta Vukanović Matej Sternen Nadežda Petrović Ivan Bilibin Olga Della-Vos-Kardovskaja Mstislav Dobužinski Oleksandr Muraško Kuzma Petrov-Vodkin Karl Friedrich Lippmann Eugeniusz Zak Leonhard Frank Oskar Herman Josip Račić Kunstikoolis õppis ka Eesti kunstnikke, mõned neist pärast Anton Ažbe surma: Ado Vabbe Kristjan Raud Alfred Hirv Anton Starkopf Karl August Hindrey Johannes Greenberg Rudolf Lepik Voldemar Kangro-Pool Diplomatic ties : Pavle Beljanski, patronage and Serbian women artists